பஞ்சரத்நம்
'''பஞ்சரத்நம்''' என்னும் சொல் ஐந்து ரத்தினக் கல் பதிந்த அணிகலன். இந்த அணிகலன் போலச் சிறப்புற்று விளங்கும் நூல் பஞ்சரத்நம். 
 
 [[பாரதிதாசன்]] கவிதைகளில் பஞ்சரத்நம் என்னும் நூல் ஒன்று உள்ளது. மயிலம் ஶ்ரீசிவசண்முகக்கடவுள் பஞ்சரத்நம் என்னும் பெயரில் அந்த நூல் உள்ளது.&lt;ref&gt;[https://www.tamilvu.org/library/l9210/html/l92100in.htm பாவேந்தர் பாரதிதாசன்
 கவிதைகளின் முழுத்தொகுப்பு]&lt;/ref&gt; 
 
 கும்பகோணம் ஆசிரியர் தி. க. பெரியண்ணம்பிள்ளை இயற்றிய  இரண்டு பஞ்சரத்நம் நூல்கள் உள்ளன. &lt;ref&gt;கும்பகோணம் ஆசிரியர் தி. க. பெரியண்ணம்பிள்ளை இயற்றிய (1) திருவாரூர் தியாகராச சுவாமி பஞ்சரத்நம் (2) திருவாரூர் அல்லியங்கோதையம்மை பஞ்சரத்நம் ஆகிய இரு நூல்கள் சென்னையிலிருக்கும் பு. வீ. அப்பாசாமி முதலியாரின் மீனாட்சியம்மை கலாநிதி என்னும் அச்சுக்கூடத்தில் பதிப்பிக்கப்பட்டது -- ஆண்டு: கர வருடம் &lt;/ref&gt;
 # திருவாரூர் தியாகராச சுவாமி பஞ்சரத்நம்
 # திருவாரூர் அல்லியங்கோதையம்மை பஞ்சரத்நம் 
 
 இந்த நூல்கள் ஒவ்வொன்றிலும் ஐந்து பாடல்கள்  உள்ளன. அந்தப் பாடல்கள் ஆசிரிய விருத்தத்தால் ஆனவை. மேலும் வெண்பா யாப்பில் அமைந்த காப்புப்பாடல் ஒன்று நூலின் தொடக்கத்திலும், கலிவிருத்தம் யாப்பில் அமைந்த பாடல் ஒன்று நூலின் இறுதியிலும் உள்ளன.  
 
 ===திருவாரூர் தியாகராச சுவாமி பஞ்சரத்நம்===
 :எடுத்துக்காட்டு, பாடல் ஒன்று:
 எத்தனைக் கொடுங்குணம் இருந்திடினும் அவைகளை
 ::எண்ணாமல் ஏழையேனுக்கு
 :இரங்கி வரம் அருள்புரிந்திடல் வேண்டும் எவை எனில் 
 ::எழிலார்ந்த கமல மலரை
 ஒத்த நின் கழல் இணையை நித்தமும் கண்கள் 
 ::கண்டு ஓயாது களிகூரவும் 
 :ஓது நின் சீர்த்தியே என் செவிகள் கேட்கவும் 
 ::உன்னையே தலை பணியவும்
 பத்தியொடு அரசமலர் கையெடுத்தே பூசை பண்ணிடவும்
 ::எண்ணினேன் கண்
 :பாலனே கையில் கபாலனே சூலனே 
 ::பகரும் ஆரூர் மூலனே 
 சித்தமுடன் இவை தந்து எனைத் துயர் புரிந்திடும் 
 ::தீவினை தவிர்த்து ஆள்வையே
 :தேவிராசற்கு அரிய பூவிராசற்கு எளிய 
 ::தியாகராசக் கடவுளே (5)
 
 ===திருவாரூர் அல்லியங்கோதையம்மை பஞ்சரத்நம்===
 :எடுத்துக்காட்டுப் பாடல் ஒன்று:
 பூ ஏறு பொழில் புடை உடுத்து ஒளிர் '''இபக்காடு''' 
 ::பொலியும் '''அகிலாண்ட உமை'''யாய்ப் 
 :பொங்கும் '''அண்ணாமலை'''யில் '''உண்ணாமுலை'''ப் பெயர் 
 ::புனைந்து அமரும் மா தேவியாய்
 நா ஏறு புகழ் பூண்ட '''காளத்தி''' மா மலையில் 
 ::நன்கு அமரும் ஞானம் முன்னர் 
 :நண்ணு '''பூங்கோதை''' எனும் நாம நாயகியுமாய் 
 ::நலம் மலித் திருத் '''தில்லை'''யில் 
 பாவேறு '''சிவகாம வல்லி'''யாய் அடியார்கள்
 ::பரவு திரு '''ஐயாற்றிலே''' 
 :பகர் '''அறம் வளர்த்த உமை''' ஆகிப் பொலிந்திடும் 
 ::பண்புடையள் நீ அல்லையோ  
 ஆ எறு பரன் இடத்து அன்னையே என்னை ஆள் 
 ::அன்னையே ஆரூரில் வாழ் 
 :அல்லியங் கோதை இமை செல்லெனும்  கோதை இமை
 ::அல்லியம் கோதை உமையே
 
 ==எண்ணிக்கையால் பெயர் பெற்ற சில நூல்கள் ==
 இரட்டைமணி மாலை - இரண்டு வகையான யாப்பமைதி கொண்ட பாடல்களால் படப்படுவது&lt;br&gt;
 மும்மணி மாலை - மூன்று  வகையான யாப்பமைதி கொண்ட பாடல்களால் படப்படுவது &lt;br&gt;
 நான்மணி மாலை - நான்கு வகையான யாப்பமைதி கொண்ட பாடல்களால் படப்படுவது&lt;br&gt;
 திரிகடுகம் - 3 கருத்துகள் அடங்கிய பாடல்களைக் கொண்ட பல பாடல்களைக் கொண்ட நூல்&lt;br&gt;
 நான்மணிக் கடிகை - 4 கருத்துகள் அடங்கிய பாடல்களைக் கொண்ட பல பாடல்களைக் கொண்ட நூல்&lt;br&gt;
 சிறுபஞ்சமூலம் - 5 கருத்துகள் அடங்கிய பாடல்களைக் கொண்ட பல பாடல்களைக் கொண்ட நூல்&lt;br&gt; 
 பதிகம் - 10 பாடல்கள் கொண்ட நூல்&lt;br&gt;
 5 பாடல்கள் கொண்ட நூல் - பஞ்சரத்ம்&lt;br&gt;
 
 == மேற்கோள்கள் ==
 {{Reflist}}
 
 ==வெளியிணைப்புகள்==
 *[https://ta.wikisource.org/wiki/%E0%AE%AA%E0%AE%BE%E0%AE%B0%E0%AE%A4%E0%AE%BF%E0%AE%A4%E0%AE%BE%E0%AE%9A%E0%AE%A9%E0%AF%8D_%E0%AE%95%E0%AE%B5%E0%AE%BF%E0%AE%A4%E0%AF%88%E0%AE%95%E0%AE%B3%E0%AF%8D_%E0%AE%95%E0%AF%81%E0%AE%B1%E0%AE%BF%E0%AE%A4%E0%AF%8D%E0%AE%A4%E0%AE%B5%E0%AF%88 விக்கிமூலம்-பாரதிதாசன் கவிதைகள்]